11/03/2016 | Administración LocalMunicipal
Cedeira
Bases da convocatoria de concesión de subvencións da área socio-cultural para actividades a realizar por entidades e asociacións de ámbito municipal

ANUNCIO Mediante o acordo da Xunta de Goberno Local de data 29.02.2016 foron aprobadas as seguintes bases: BASES DA CONVOCATORIA DE CONCESIÓN DE SUBVENCIÓNS DA ÁREA SOCIO-CULTURAL PARA ACTIVIDADES A REALIZAR POR ENTIDADES E ASOCIACIÓNS DE ÁMBITO MUNICIPAL 1.–Obxecto das subvencións: actuacións, programas e actividades das entidades ou asociacións rexistradas no Concello de Cedeira.2.–Liñas de actuación:  Actividades musicais.  Actividades teatrais.  Actividades socio-culturais. As asociacións que queiran optar por máis dunha liña de actuación poderán facelo, sempre que as mesmas se adapten a propia actividade da asociación e se xustifique debidamente orzamentado no proxecto-memoria que acompañará á solicitude.3.–Beneficiarios e requisitos: entidades asociativas con persoalidade xurídica propia sen ánimo de lucro, para actividades vinculadas á area socio-cultural que cumpran os seguintes requisitos:  Ter os seus estatutos adaptados á Lei orgánica 1/2002, do 22 de marzo, reguladora do dereito de asociación.  Estar inscritas no rexistro municipal de entidades cidadás do Concello de Cedeira, cos datos actualizados no momento de presentar a súa solicitude.  Non contravir o regulado nos artigos 13 e 10 da Lei 38/2003 xeral de subvencións e Lei 9/2007 de subvencións de Galicia.  No caso de asociacións que foran beneficiarias de subvencións concedidas en anos anteriores polo Concello de Cedeira, deberán telas debidamente xustificadas.  Cumprir os requisitos da convocatoria.4.–Forma, lugar, prazo e documentación da presentación das solicitudes. O prazo para presentar a solicitude será de 30 días naturais, a contar dende o día seguinte ao da publicación da convocatoria no Boletín Oficial da Provincia. As instancias presentaranse no Rexistro do Concello ou sede electrónica e demais lugares sinalados no artigo 38 da LRXAP e PAC. Documentación:  Instancia segundo o modelo oficial (anexo I), asinada polo presidente/a da asociación ou cargo equivalente.  Declaración xurada da persoa asinante da solicitude sinalando se solicitou doutro organismo algunha subvención para a realización dos mesmos programas e actividades, a contía e si foron concedidas ou están pendentes de resolución.  Proxecto-memoria das actividades ou programa a realizar que incluirá os obxectivos das mesmas, o número de posibles beneficiarios, a declaración de recursos humanos relacionados coa actividade, os recursos materiais, importe do financiamento propio e un orzamento de execución detallado.  Declaración xurada do solicitante de non ter obrigas tributarias co Concello de Cedeira, nin coa Administración de Facenda ou Seguridade Social.5.–Criterios de avaliación para o outorgamento:  Interese xeral da actividade para o municipio, ata 10 puntos.  Déficit de actividades análogas no municipio, ata 10 puntos.  Carácter puntual ou continuo da actividade a subvencionar, ata 10 puntos.  Achegamento de financiamento propio, como mínimo do 30%, ata 10 puntos.  Carácter innovador do programa, ata 10 puntos.  Contribuír a unha programación socio-cultural de calidade, ata 10 puntos.  Congruencia da programación cos obxectivos da asociación, ata 10 puntos.  Colaboración da asociación coas actividades a desenvolver polo Concello a través de actuacións desinteresadas, ata 10 puntos.  Promoción da igualdade nos programas a realizar, ata 5 puntos.  Actividades que sen a subvención serían de difícil execución, ata 10 puntos.  O emprego da lingua galega na actividade obxecto de subvención, ata 5 puntos. So se admitirá unha instancia por entidade, aínda que na mesma se poidan engadir varias actividades.6.–Importe. O importe total da convocatoria ascende a 20.000 € e o importe individual de cada subvención non poderá superar 1.500 € por cada beneficiario e o 70% de subvención sobre a actividade proposta. Para obter a subvención deberá acadarse un mínimo de 25 puntos entre os criterios de avaliación do punto anterior. Entre as solicitudes que superen o umbral anterior, distribuirase proporcionalmente o total da subvención en función da totalidade dos puntos obtidos polos devanditos participantes, tendo en conta os límites da presente base.7.–Réxime de compatibilidade. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración, sempre que a totalidade das axudas non supere o custo das actividades. As entidades que reciban subvención están obrigadas a facilitar os datos que lle sexan solicitados polo Concello. Quedan excluídas destas subvencións as asociación ou entidades coas que o Concello estableza convenio ou subvención nominativa. Non son obxecto desta convocatoria as subvencións ás comisións de festas ou entidades, clubes e asociación deportivas.8.–Órganos competentes para a instrución e resolución do procedemento. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude dos que se formulará a proposta de resolución. A tramitación das solicitudes conlevará unha preavaliación das mesmas na que se verificará o cumprimento das condicións para adquirir a condición de beneficiario da subvención. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. A Comisión de Valoración estará composta pola titular da Concellería de Cultura, pola Secretario/a municipal, e polo Axente de Desenvolvemento Local, opcionalmente poderá asistir o Interventor/a municipal, con voz e sen voto. Contra o acordo que adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses, a contar dende o día seguinte á recepción da notificación da resolución.9.–Órganos competentes para a instrución e resolución do procedemento. A data límite para executar e xustificar a subvención outorgada será o 15 de novembro de 2016. A xustificación realizarase mediante a presentación da documentación sinalada a continuación no Rexistro do Concello e deberán cumprir os seguintes requisitos:  Memoria da realización da actividade efectuada.  Facturas orixinais ou copias compulsadas nas que os conceptos expresados nos xustificantes de gasto serán obrigatoriamente os que foran motivo da subvención.  O beneficiario deberá figurar obrigatoriamente como destinatario da factura.  Cumprir os requisitos técnicos esixidos pola normativa que regulen as características da factura e o seu contido.  Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento.  Certificado bancario do número IBAN ou documentación similar. Unha vez xustificada correctamente a subvención concedida, ésta será aprobada pola Xunta de Goberno Local para o seu pagamento. O pagamento da subvención farase mediante transferencia ao número IBAN achegado.10.–Control financeiro. As subvencións concedidas polo Concello están suxeitas a control financeiro por parte dos órganos competentes do Concello.11.–Control financeiro. En todo o non previsto nas presentes bases, a concesión destas subvencións regularase polo disposto na Lei 38/2003, xeral de subvencións, regulamento que a desenvolve, Lei 9/2007, de subvencións de Galicia, e bases de execución do orzamento do Concello de Cedeira. As presentes bases entrarán en vigor coa súa publicación no Boletín Oficial da Provincia e permanecerán en vigor ata a súa modificación ou derrogación expresa polo Concello. Cedeira, 4 de marzo de 2016. O alcalde Pablo Diego Moreda Gil